
				EDIKTUA, adostasunik gabeko dibortzioari buruzko 662/2013 apelazio-errekurtsoaren ondoriozkoa.

				Bizkaiko Probintzia Auzitegia – Laugarren Sekzioa.

				Errekurtsoa: adostasunik gabeko dibortzioari buruzko apelazio-errekurtsoa. L2 662/2013.

				Alderdi apelatzailea: Mohamed Kechairi.

				Alderdi demandatua: Inmaculada Cebrian Ramirez.

				Gaia: adostasunik gabeko dibortzioa.

				 

				Aipatutako errekurtsoan, ebazpena eman da, eta honelaxe dio hitzez hitz:

				EPAITZA

				Ezetsi egiten dugu Mohamed Kechairi jaunak aurkeztutako apelazio-errekurtsoa, Durangoko Lehen Auzialdiko 4 zenbakiko epaile magistratuak –adostasunik gabeko dibortzioari buruzko 484/2009 autoetan– emandako epaiaren aurkakoa (erroilu honen jatorria ere badena). Horregatik, osorik berresten dugu errekurritutako epaia, eta ez da berariazko adierazpenik egiten apelazio honen kostuei buruz.

				Jatorriko epaitegiko idazkari judizialak transferi beza gordailua errekurtso ezetsien eta ez-onartuen gordailu-kontura.

				Aurkaratzeko modua: kasazio-interesa egiaztatuz gero, kasazio-errekurtsoa aurkez daiteke Auzitegi Gorenean, Arlo Zibileko Salan. Errekurtsoa jartzeko, idazkia aurkeztu behar da epaitegi honetan, ediktu hau jakinarazi eta biharamunetik harako hogei egun balioduneko epean (PZLb, 477. eta 479. artikuluak).

				Prozesuko arau-haustea dela-eta, ezohiko errekurtsoa ere aurkeztu ahal izango da, PZLb-n aurreikusitako arrazoietako batengatik, Auzitegi Goreneko Arlo Zibileko Salan. Errekurtso hori idatziz aurkeztu beharko da, epaitegi honetan, jakinarazpena egin eta ondoko hogei egun balioduneko epean (PZLb-ko 470.1 artikulua eta azken xedapenetatik hamaseigarrena).

				Errekurtsoak aurkezteko beharrezkoa izango da 50 euro uztea gordailuan, baldin eta kasazio-errekurtsoa bada; eta 50 euro, arau-hauste prozesalengatiko ezohiko errekurtsoa bada. Baldintza horiek bete ezean ez zaizkie izapideak egingo. Gordailua egiteko, zenbateko hori zainpean jarri beharko da epaitegi honek Banco Santanderren duen Gordailu eta Kontsignazioetarako Kontuan. Kontuaren zenbakia hauxe da 4704 0000 00 0662 13. Errekurtso biak baliatuz gero, bi ezarpen-eragiketa ezberdin egin beharko ditu errekurtsogileak, eta, sarrera-ordainagiriaren kontzeptuaren lekuan, «Errekurtsoa» 06 kodea dela adierazi beharko du kasazio-errekurtsoa bada, eta 04 kodea dela, arau-hauste prozesalarengatiko ezohiko errekurtsoa bada. Errekurtsoak jartzerakoan, zenbateko hori zainpean utzi dela egiaztatu beharko da (BJLO, 15. xedapen gehigarria).

				Errekurtsoa jartzeko gordailua eratzetik salbuetsita daude aipatutako xedapenaren 5. paragrafoan aipatutakoak eta doako laguntza juridikorako eskubidea aitortua dutenak.

				Errekurtsoa aurkezteko idazki bakoitzari honako hau erantsi beharko zaio: tasa judiziala ordaindu izanari buruzko egiaztagiri behar bezala balioztatua, salbu eta 10/2012 Legean aurreikusitako exentzioren bat gertatzen bada.

				Gure epai honen bitartez, erabakitzen, agintzen eta sinatzen dugu.

				Alderdi demandatuaren (Inmaculada Cebrian andrea) gaur egungo helbidea edo bizilekua ezezaguna denez gero, Prozedura Zibilari buruzko 1/2000 Legearen 156.4 eta 164. artikuluetan xedatutakoarekin bat etorriz, ediktu hau EHAAn argitaratzea ebatzi du epaileak, epaia jakinarazteko eginbidea gauza dadin.

				Bilbao (Bizkaia), 2015eko martxoaren 3a.

				IDAZKARI JUDIZIALA.

